b'\n_START_ARTICLE_\nGeniji\n_START_SECTION_\nO genijih\n_START_PARAGRAPH_\nPo SSKJ so geniji izvirno ustvarjalni ljudje, z najvi\xc5\xa1jimi du\xc5\xa1evnimi sposobnostmi, Pregl pa genije definira in razvr\xc5\xa1\xc4\x8da po dol\xc5\xbeini hla\xc4\x8d - dalj\xc5\xa1e hla\xc4\x8de kot imajo, bolj resno jih je treba jemati. Prve hla\xc4\x8de so znamenje nara\xc5\xa1\xc4\x8dajo\xc4\x8de poglobljenosti \xc5\xbeivljenja, njihova dol\xc5\xbeina tu ni pomembna.\n_START_SECTION_\nPovzetek vsebine\n_START_PARAGRAPH_\nGlavne osebe so Miha, Bob in Pipi. Vsak od fantov ima svojo zgodbo, vendar imajo vsi nekaj skupnega - naporno in ob\xc4\x8dutljivo prehodno obdobje pubertete. Za\xc4\x8dnejo z vpisom v razli\xc4\x8dne interesne dejavnosti. Bob vstopi med mlade novinarje, Miha v glasbeno \xc5\xa1olo z igranjem na es-klarinet, Pipi pa se vpi\xc5\xa1e med mlade gasilce. Mihu in Pipiju pomeni sodelovanje in dru\xc5\xbeenje v skupini le prehod, ko to prerasteta, odideta in nadaljujeta po t. i. fantovskih stezah. Bob pa ve, da bo lahko s svin\xc4\x8dnikom v roki pre\xc5\xbeivel \xc5\xa1e veliko plodnih let.'